Anton Kalvaa

Anton Jacobsen Kalvaa (født 18. februar 1857 i Ørland, død 13. april 1922) var en norsk politiker og fagforeningsmann, og en av pionerene i arbeiderbevegelsen i Trondheim.

Kalvaa var medlem av Arbeiderpartiet fra 1895, og var en aktiv agitator både for partiet og for fagbevegelsen. Han var initiativtaker da det første sosialdemokratiske ungdomslaget ble stiftet i Trondheim 7. februar 1902. Dette var en av forløperne til Norges Socialdemokratiske Ungdomsforbund, som ble opprettet året etter. 

Senere var han dirigent og taler på flere landsmøter i Arbeiderpartiet, samt i Landsorganisasjonen.

Han var medlem av hovedstyret i Norsk Arbeidsmandsforbund fra 1902 til 1913. Da fikk han jobben som lønnet sekretær for forbundets distriktsavdeling i Trondheim.

Referanser 

Norske fagforeningspersoner
Personer fra Ørland kommune